Amud n tezrawt-nteɣ, negrew-it-id di tesnawiyin n temnaḍt n tmurt n leqbayel. Di tazwara s ufraq n yisastanen deg ufus s afus i yinelmaden n tesnawit, n uswir wis kraḍ, rnu ɣer-s nexdem 10 n yidiwenniten d yisselmaden akken ad nakez amek i d-yettili usemres n ukala n ulemmud n ufares s tira s ɣur yiselmaden. Imi deg udiwenni ad d-nemqabel d uselmad yerna ad yesԑu tilelli deg tririyin-is d ayen ara ad t-yeǧǧen ad d-yemmeslay ɣef kra n yisental ahat llan kra d tufirin, ur nerri ara lwelha-nneɣ ɣur-sent. Newwi-d d aɣen kra n yisenfaliyen n yinelmaden yettuseɣtan akken ad nefrez d acu n wuguren i d-yettilin deg ufares s tira n yinelmaden.